হ্যাঁ, বাস্তব ব্যাপারে তিনি উদাসীন ছিলেন। তিনি কোনো কাজই করেন নাই — এটা তো সবারই কথা। একবার উনি একটা কথা বলেছিলেন, একজন পুলিশ অফিসার এসে বললেন, অমুক আসতে চায়। তিনি বললেন, এত বড় লোক আমার বাড়িতে আসবে? এত বড় অফিসার যার কথা বলছ, সে আসলে পরে আমি তাঁকে খাতির করি কীভাবে, আর অস্বীকার করি কী করে? প্রফেসর রাজ্জাকের কথাটা আমার খুব ভালো লেগেছে। তিনি যে কোনো বই দিয়ে দিতেন। আমরা সাধারণত বই দেই না। উনি নিজে উঠে বই দিতেন তাঁর লাইব্রেরি থেকে, লাইব্রেরিটার তখনও ক্যাটালগ হয়নি। কোন বই কোনখানে আছে, সেটা তাঁর মুখস্থ। যেটা দরকার বের করে দিতেন।